22. 3. 83 De Europæiske Fællesskabers Tidende Nr. L 76/21 KOMMISSIONENS DIREKTIV af 8. marts 1983 om ændring af direktiv 82/287/EØF om ændring af bilagene til Rådets direktiv 66/401/EØF og 69/208/EØF om henholdsvis handel med frø af foderplanter og handel med frø af olie- og spindplanter, samt om ændring af direktiv 78/386/EØF og 78/388/EØF (83/116/BØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 66/401/EØF af 14. juni 1966 om handel med frø af foderplanter ()), senest ændret ved diréektiv 82/287/EØF (?), særlig artikel 21a, og ud fra følgende betragtninger : Der er på grund af den videnskabelige og tekniske udvikling  ved —direktiv 82/287/EØF — foretaget ændringer i bilag I og II til direktiv 66/401/EØF og 69/208/EØF, herunder ændringer vedrørende sorts- renhed for frø af Poa spp.; det var forudset, at bestemmelserne om gennemførelse af disse ændringer skulle træde i kraft den 1. januar 1983; de regler, der gælder i denne forbindelse i medfør af ordningerne i Organisationen for økonomisk Samar- bejde og Udvikling (OECD) for sortscertificering af frø bestemt til international handel er i øjeblikket genstand for en nærmere drøftelse i denne organisa- tion ; det er hensigtsmæssigt at afvente resultaterne af denne drøftelse ; () EFT nr. 125 af 11. 7. 1966, s. 2298/66. () EFT nr. L 131 af 13. 5. 1982, s. 24. der bør derfor fastsættes en mere velegnet dato for ikraftsættelsen af de pågældende bestemmelser, således at forhastede foranstaltninger undgås ; de i dette direktiv fastsatte foranstaltninger er i over- ensstemmelse med udtalelse fra Den stående Komité for frø og plantemateriale henhørende under Land- brug, Havebrug og Skovbrug — UDSTEDT FØLGENDE DIREKTIV : Artikel 1 1. I artikel 7, stk. 1, andet led, i direktiv 82/287/EØF ændres »1. januar 1983« til »senest den 1. januar 1984«. 2. 1Iartikel 7, stk. 2, i direktiv 82/287/EØF ændres »tredje led« til »andet og tredje led«. Artikel 2 Dette direktiv er rettet til medlemsstaterne. Udfærdiget i Bruxelles, den 8. marts 1983. På Kommissionens vegne Poul DALSAGER Medlem af Kommissionen